Millest sellised tähelepanekud ja seaduspärasused tulenevad? Kui eeldame, et vihmapiisk on täiesti ümmargune, siis muudab valgus suunda keskmiselt 138 kraadi (lühemad lainepikkused pisut rohkem kui pikemad, sellest ka keskmine). Vikerkaare keskpunkt asub täpselt antisolaarses punktis, st päikese vastaspunktis. Seega tekib  vikerkaar 42 kraadi kaugusel antisolaarsest punktist, sest 180 - 138 = 42 kraadi. Ja me ei näe vikerkaart siis, kui päike on sellest nurgast kõrgemal: päikese vastaspunkt jääb siis horisondist enam kui 42 kraadi allapoole ja vikerkaare kõrgemgi serv jääb horisondist madalamale.